( 131 ) 



— Le nœufviesme chapptitre est du scilence 

 que doibvent faire lesdittes Sœurs. 



Lesdittes Sœurs delà Magdaleiietenrontscilence 

 en leur dortoir depuis le signe fait pour aler cou- 

 chier jusques après lever au matin, et aultres 

 tamps pourront la parler de leurs affaires sans 

 clameur. 



Item en refectoir en toutes réfections ordi- 

 naires comme de disner ou de soupper. sy non 

 pour les nécessités de la table tout bas et a peu 

 de parolles ou du congié de la maistresse. 



Item au commun ouvroir sy non pour be- 

 songnes qui sont illec affaire, excepté celle qui 

 du congié de la maistresse dist aulcune bonne 

 doctrine ou raconte aulcune bonne example. 



Item lesdittes Sœurs ne parleront à nulles 

 personnes qui viengnecent en la maison sans 

 congié de la maistresse et sans avoir compaignie 

 qui puist oii toutes les devises et en lieu public- 

 que. et sur ce aitregartia maistresse quelle ne ot- 

 troice congiéde parler a personne de quoy puist 

 estre senistre suspiction quelle ne soit présente 



Item lesdittes Sœurs en leur oratoire et en 

 leglise paroissiale tenrront scilence. sy non au- 

 tant que nécessité le requiert pour lors tout bas 

 et à peu de parolles. 



Item en tous aultres lieux lesdittes Sœurs 

 pourront parler de parolles utiles sans aulcune- 

 ment blasmer aultruy. et en observant toujours 

 honnesteté gravité et manières sans clameur et 

 dissolutions. 



